#### MNB azonosító: R26

**MÓDSZERTANI SEGÉDLET**

### Az euróban vezetett ÁFA számlák miatt nem rezidensekkel szemben fennálló követelések és tartozások állománya és forgalma

1. **Általános tudnivalók**

### Az adatszolgáltatást euróban kell teljesíteni.

1. **A táblák kitöltésével kapcsolatos részletes tudnivalók, az adatok összeállításának módja**

**BEFK9 tábla:**

A táblát az Európai Közösség tagállamain kívüli székhellyel rendelkező, Magyarországon kívüli tagállamban bejelentkezett adózók (elektronikus szolgáltatók) ÁFA elszámolásai miatt Magyarországnak járó ÁFA követelés keletkezéséről és megszűnéséről, valamint a tárgyidőszak végén fennálló állományáról kell kitölteni, EU tagállamonkénti bontásban.

Az egyes oszlopok tartalma:

„a” oszlop: Országkód: Annak az EU tagállamnak az ISO kódja, amellyel szemben a követelés fennáll. Nyitó állomány: Az előző tárgyidőszak záró állományával egyezik.

„b” oszlop: Nyitó állomány: Az előző tárgyidőszak záró állományával egyezik.

„c” oszlop: Keletkezés bevallás alapján: Az EU-n kívüli adózó eredeti bevallása alapján Magyarországot illető ÁFA miatti követelés összege.

„d” oszlop: Keletkezés revízió miatt: A Magyarországot illető ÁFA miatti követelés növekedése az EU-n kívüli adózó bevallásának revíziója miatt.

„e” oszlop: Megszűnés pénzügyi teljesítés miatt: A beszedő EU tagállam által átutalt, Magyarországot illető ÁFA összege.

„f” oszlop: Megszűnés revízió miatt: A Magyarországot illető ÁFA miatti követelés csökkenése az EU-n kívüli adózó bevallásának revíziója miatt.

„g” oszlop: Záró állomány: A tárgyidőszak végén fennálló (keletkezett és pénzügyileg nem teljesített) ÁFA követelés összege.

**BEFT9 tábla:**

Az adatszolgáltatás BEFT9 tábláját az Európai Közösség tagállamain kívüli székhellyel rendelkező, Magyarországon bejelentkezett adózók (elektronikus szolgáltatók) ÁFA elszámolásai miatt a többi EU tagállamnak járó ÁFA tartozás keletkezéséről és megszűnéséről, valamint a tárgyidőszak végén fennálló állományáról kell kitölteni.

Az egyes oszlopok tartalma:

„a” oszlop: Országkód: Annak az EU tagállamnak az ISO kódja, amellyel szemben a tartozás fennáll.

„b” oszlop: Nyitó állomány: Az előző tárgyidőszaki záró állománnyal egyezik.

„c” oszlop: Keletkezés bevallás alapján: Az EU-n kívüli adózó eredeti bevallása alapján történő utalásból az adott EU tagállamot megillető ÁFA összege.

„d” oszlop: Keletkezés revízió miatt: Az EU tagállamot megillető ÁFA miatti tartozás növekedése az EU-n kívüli adózó bevallásának revíziója miatt.

„e” oszlop: Megszűnés pénzügyi teljesítés miatt: az EU tagállamot illető, Magyarország által átutalt ÁFA összege.

„f” oszlop: Megszűnés revízió miatt: Az EU tagállamot megillető ÁFA miatti tartozás csökkenése az EU-n kívüli adózó bevallásának revíziója miatt.

„g” oszlop: Záró állomány: A tárgyidőszak végén fennálló (keletkezett és pénzügyileg nem teljesített) ÁFA tartozás összege.